open-index/open-wikipedia-markdown huggingface dataset:
जॉन ग्रिशम

**जॉन रे ग्रिशम जूनियर** (जनम 8 फरवरी 1955) अमेरिका के लेखक, वकील आ पूर्व राजनीतिक नेता हउवन। ऊ आपन कानूनी थ्रिलर (legal thriller) उपन्यासन खातिर दुनिया भर में जानल जालें। अमेरिकन एकेडमी ऑफ अचीवमेंट के मुताबिक, ग्रिशम लगातार 37 गो नंबर-वन फिक्शन बेस्टसेलर लिख चुकल बाड़ें, आ उनकर किताबन के दुनिया भर में 30 करोड़ से जियादा कॉपी बिक चुकल बा। टॉम क्लैंसी आ जे. के. रोलिंग के संगे, ग्रिशम ओही गिनती के तीन गो अंग्रेज़ी भाषा के लेखकन में से एगो बाड़ें, जिनकर किताब के पहिलके छपाई में 20 लाख से बेसी कॉपी बिकाइल बा।

ग्रिशम मिसिसिपी स्टेट यूनिवर्सिटी से पढ़ाई पूरा कइलन आ 1981 में यूनिवर्सिटी ऑफ मिसिसिपी स्कूल ऑफ लॉ से कानून (Juris Doctor) के डिग्री लिहलन। करीब दस साल ले ऊ आपराधिक (फ़ौजदारी) वकील के रूप में काम कइलन आ 1983 से 1990 तक मिसिसिपी हाउस ऑफ रिप्रेजेंटेटिव्स के सदस्य रहलें।

उनकर पहिलका उपन्यास *अ टाइम टु किल* *(A Time to Kill)* जून 1989 में छपल, जवन लिखे के चार साल बाद प्रकाशित भइल। बाद में एह उपन्यास पर 1996 में फिलिमो बनल। उनकर पहिलका बेस्टसेलर *दि फर्म (The Firm)* के सात मिलियन (सत्तर लाख) से बेसी कॉपी बिकल आ 1993 में एह पर फिल्म बनल, जवना में टॉम क्रूज़ मुख्य भूमिका में रहलें। बाद में 2012 में एह कहानी पर टीवी सीरीज़ भी बनल, जवन फिल्म आ उपन्यास के घटना से दस साल बाद के कहानी देखावेला।

ग्रिशम के अउरियो कई ठे उपन्यासन पर फिलिम बन चुकल बा, जइसे— *दि चैंबर*, *दि क्लायंट*, *अ पेंटेड हाउस*, *दि पेलिकन ब्रीफ़*, *द रेनमेकर*, *द रनवे ज्यूरी*, आ *स्किपिंग क्रिसमस*।

## संदर्भ

श्रेणी:जियत लोग
श्रेणी:1955 में जनम
श्रेणी:अमेरिकी उपन्यासकार
नागेंद्र नाथ ओझा

**नागेंद्र नाथ ओझा** बिहार से आवे वाला एक भारतीय राजनीतिज्ञ आ समाजसेवी रहलें। ऊ 1996 से 2002 तक भारतीय कम्युनिस्ट पार्टी (CPI) के प्रतिनिधि के रूप में राज्यसभा के सांसद रहलें। ऊ किसान, मजदूर आ समाज के कमजोर तबका के बीच काम करे खातिर जानल जालें आ सार्वजनिक जीवन में ईमानदारी आ सादगी के प्रतीक मानल जालें।

## शुरुआती जीवन आ शिक्षा
नागेंद्र नाथ ओझा के जनम 1 अक्टूबर 1946 के सुरौंधा गाँव, डुमराँव प्रखंड, बक्सर जिला, बिहार में भइल। शुरुआती पढ़ाई गाँव आ आसपास के इलाका में भइल। बाद में ऊ 1964 में एच.डी. जैन कॉलेज, आरा से स्नातक डिग्री हासिल कइलें।

## सामाजिक कार्य
1960 के दशक के बीच ओझा सामाजिक काम में सक्रिय भइलें। 1965 में समाजवादी विचारधारा से प्रभावित होके दीयारा इलाका में बाढ़ पीड़ितन के बीच काम कइलें। 1967 में सूखा राहत काम में सरकारी एजेंसी आ स्वैच्छिक संगठनन के साथे सहयोग कइलें। एह काम के दौरान ऊ किसान, मजदूर आ आर्थिक रूप से कमजोर वर्ग के करीब अइलें, जेकर बाद ऊ भारतीय कम्युनिस्ट पार्टी से जुड़ गइलें।

## राजनीतिक जीवन
नागेंद्र नाथ ओझा के राजनीतिक जीवन जमीनी स्तर से शुरू भइल। 1971 में ऊ नेनुआँ पंचायत के *सरपंच* चुने गइलें। बाद में ऊ भारतीय कम्युनिस्ट पार्टी में कई संगठनात्मक जिम्मेदारी निभइलें।

1996 में ऊ बिहार से राज्यसभा के लिए निर्वाचित भइलें। राज्यसभा में अपना छह साल के कार्यकाल के दौरान ऊ ग्रामीण विकास आ जनकल्याण से जुड़ल मुद्दन पर खास ध्यान दिहलें। मीडिया रिपोर्टन में सांसद निधि योजना (MPLADS) के तहत करावल गइल विकास कार्यन पर उनकर सीधा निगरानी आ पारदर्शिता पर जोर के उल्लेख मिलेला।

## संसदीय काम
राज्यसभा सदस्य के रूप में ओझा ग्रामीण विकास, कृषि, मजदूर अधिकार आ सामाजिक न्याय से जुड़ल बहस में हिस्सा लिहलें। उनका भाषण आ हस्तक्षेप के आधिकारिक रिकॉर्ड राज्यसभा बहस अभिलेख में सुरक्षित बा।

## बाद के गतिविधि
राज्यसभा कार्यकाल पूरा होखे के बादो ओझा पार्टी आ सामाजिक गतिविधि में सक्रिय रहलें। ऊ भारतीय कम्युनिस्ट पार्टी में वरिष्ठ संगठनात्मक पद पर रहलें। क्षेत्रीय मीडिया रिपोर्ट अनुसार ऊ पार्टी के राष्ट्रीय सचिव के रूप में भी जिम्मेदारी निभवलें।

## सार्वजनिक छवि
क्षेत्रीय मीडिया में नागेन्द्र नाथ ओझा के सादा जीवन, ईमानदारी आ जनसेवा के प्रति प्रतिबद्ध राजनीतिज्ञ के रूप में वर्णन कइल गइल बा। रिपोर्टन में ई भी बतावल गइल बा कि सांसद रहल बावजूद ऊ साधारण जीवन जियत रहलें आ जमीनी स्तर पर सामाजिक काम से जुड़ल रहलें।

## संदर्भ

## बाहरी कड़ी
* 

श्रेणी:जियत लोग
श्रेणी:1946 में जनम
निकोलस मादुरो

**निकोलस मादुरो मोरोस** (Nicolás Maduro Moros; जनम 23 नवंबर 1962) वेनेज़ुएला के राजनेता आ पूर्व ट्रेड यूनियन नेता हउवन। ऊ 2013 से वेनेज़ुएला के राष्ट्रपति रहलें। एहसे पहिले ऊ 2012 से 2013 तक राष्ट्रपति ह्यूगो चावेज़ के कार्यकाल में उपराष्ट्रपति रहलें, आ 2006 से 2012 तक विदेश मंत्री के जिम्मेदारी निभवलें।

जनवरी 2026 से मादुरो संयुक्त राज्य अमेरिका के सेना द्वारा हिरासत में रखल गइल बाड़ें, एह कारण ऊ राष्ट्रपति पद के जिम्मेदारी निभावे में असमर्थ बाड़ें।

निकोलस मादुरो के सरकार के अक्सर सत्तावादी (तानाशाही) बतावल जाला। इनका पर चुनाव में धांधली, मानवाधिकार उल्लंघन, भ्रष्टाचार आ गंभीर आर्थिक संकट के आरोप लगावल गइल बा। 2013 से 2023 के बीच वेनेज़ुएला प्रेस फ्रीडम इंडेक्स में 42 पायदान नीचे गिर गइल। संयुक्त राष्ट्र आ ह्यूमन राइट्स वॉच के अनुमान अनुसार, मादुरो के शासनकाल में 20,000 से जियादा लोग न्यायालय के बाहर हत्या (extrajudicial killings) के शिकार भइलन, आ 70 लाख वेनेज़ुएलावासी देश छोड़ के जाए खातिर मजबूर भइलन। वेनेज़ुएला पर यूएन फैक्ट–फाइंडिंग मिशन के निष्कर्ष रहे कि देश के न्याय व्यवस्था के स्वतंत्रता घटल बा। मिशन ईहो बतवलस कि उचित कानूनी प्रक्रिया के बार-बार उल्लंघन भइल, जवना में राजनीतिक दखल आ यातना से हासिल कइल सबूत के स्वीकार कइल जाए के आरोप शामिल बाड़ें।

देश के अधिकांश टेलीविजन चैनल राज्य के नियंत्रण में बाड़ें, आ सरकार के खिलाफ जानकारी के पूरा कवरेज अक्सर ना होखेला। 2018 में ऑर्गेनाइजेशन ऑफ अमेरिकन स्टेट्स (OAS) द्वारा नियुक्त बोर्ड आरोप लगवलस कि मादुरो के राष्ट्रपति कार्यकाल में वेनेज़ुएला में मानवता के खिलाफ अपराध भइल बाड़ें। 2021 में अंतरराष्ट्रीय आपराधिक न्यायालय (ICC) के अभियोजक कार्यालय देश के हालात पर जाँच शुरू करे के घोषणा कइलस। मादुरो एह सब आरोपन के इनकार करेलन आ दलील देलन कि संयुक्त राज्य अमेरिका वेनेज़ुएला के खिलाफ साजिश रच के संकट पैदा करे के कोशिश करत बा, ताकि शासन परिवर्तन के बहाना बनावल जा सके।

2026 में वेनेज़ुएला में भइल अमेरिका के हवाई हमलन के दौरान, डोनाल्ड ट्रंप कहलन कि निकोलस मादुरो के उनकर पत्नी सिलिया फ्लोरेस के संगे पकड़ लिहल गइल बा। एह पर वेनेज़ुएला के उपराष्ट्रपति डेल्सी रोड्रीगेज़ पुष्टि कइली कि मादुरो लापता बाड़ें आ उनकर तुरंत “जियत होखे के प्रमाण” (proof of life) देवे के मांग कइली।

## संदर्भ

श्रेणी:जियत लोग
श्रेणी:वेनेजुएला के लोग
श्रेणी:वेनेजुएला
डेल्टा फोर्स

**फस्ट स्पेशल फोर्सेस ऑपरेशनल डिटैचमेंट–डेल्टा** (1st Special Forces Operational Detachment–Delta, 1st SFOD-D)—जेकरे आम नाँव **डेल्टा फ़ोर्स**, **कॉम्बैट एप्लिकेशन्स ग्रुप** (CAG), भा जॉइंट स्पेशल ऑपरेशन्स कमांड (JSOC) के भीतर **टास्क फ़ोर्स ग्रीन** के नाँवन सभ से जानल जाला— अमेरिकी आर्मी के एगो इस्पेशल ऑपरेशन फ़ोर्स हवे, जवन जॉइंट स्पेशल ऑपरेशन्स कमांड के ऑपरेशनल कंट्रोल में काम करेला। एह यूनिट के मुख्य मिशन आतंकवाद-रोधी ऑपरेशन, बंधक छुड़ावल, डाइरेक्ट मलेटरी कार्रवाई, आ बिसेस टोही ऑपरेशन शामिल बाटे—अक्सर ई हाइ वैलू टार्गेट के खिलाफ ऑपरेशन चलावेला।

डेल्टा फ़ोर्स, इंटेलिजेंस सपोर्ट एक्टिविटी के संगे, आ नेवी आ [एयर फ़ोर्स\\ के बराबरी वाली यूनिट—DEVGRU (सील टीम 6) आ 24वीं स्पेशल टैक्टिक्स स्क्वाड्रन—अमेरिकी सेना के टियर-वन विशेष मिशन यूनिट मानल जालें। एह यूनिटन के जिम्मेदारी राष्ट्रपति आ रक्षा मंत्री के निर्देश पर सबसे जटिल, गोपनीय आ खतरनाक मिशन पूरा कइल होखेला।

डेल्टा फ़ोर्स के ज़्यादातर ऑपरेटर आ लड़ाकू सहायता सदस्यन के सेलेक्शन आर्मी स्पेशल ऑपरेशन्स कमांड के 75वां रेंजर रेजिमेंट आ [यू.एस. आर्मी स्पेशल फ़ोर्सेस से होला। हालांकि, सिलेक्शन सेना के अवरू दूसर बिसेस ऑपरेशन फोर्स आ पारंपरिक यूनिटन, आ दूसरी सैन्य शाखन खातिर भी खुलल रहेला।

श्रेणी:यूनाइटेड स्टेट्स ऑफ अमेरिका
ऑथॉरिटेरियनिज़्म

**ऑथॉरिटेरियनिज़्म** (, ) एगो राजनीतिक सिस्टम हवे। एह सिस्टम में राजनीतिक बहुलता के नकार दिहल जाला। मतलब, अलग-अलग बिचार, पार्टी आ समूह के आज़ादी सीमित क दिहल जाले। सरकार मजबूत केंद्रीय ताकत के इस्तेमाल करके मौजूदा राजनीतिक हालात के जस के तस बनाए रखेले। एह प्रक्रिया में लोकतंत्र कमजोर हो जाला। सत्ता के बँटवारा, नागरिक आज़ादी आ कानून के राज भी घट जाला।

ऑथोरिटेरियन शासन कई तरह के हो सकेला। कहीं ई ऑटोक्रेटिक हो सकेला, जहाँ सगरी ताकत एक्के आदमी के हाथ में होखे। कहीं ई *ओलिगार्किक* हो सकेला, जहाँ कुछ गिनल-चुनल लोग सत्ता संभारे लें। कई जगह ई सिस्टम कवनो एक पार्टी के राज पर टिकल होखे ला। कहीं फौज के दबदबा होखे ला, आ कहीं पूरा पावर बस एक्के ब्यक्ति में सिमट जाला।  कुछ देश अइसन भी बाड़ें जहाँ लोकतंत्र आ ऑथोरिटेरियनिज़्म के बीच के रेखा साफ ना दिखे। अइसन देशन के अक्सर “हाइब्रिड डेमोक्रेसी”, “हाइब्रिड रिजीम” या “कम्पटीटिव ऑथोरिटेरियन” कहल जाला।

राजनीतिक वैज्ञानिक जुआन लिंज़ 1964 में लिखल अपना मशहूर काम *An Authoritarian Regime: Spain* में ऑथोरिटेरियनिज़्म के चार खास लक्षण बतवले रहलें।

#पहिला लक्षण बा सीमित राजनीतिक बहुलता। ई संसद, राजनीतिक पार्टी आ अलग-अलग हित समूह पर लगावल गइल पाबंदियन से हासिल कइल जाला।
#दूसरा लक्षण बा राजनीतिक वैधता, जवन भावना के सहारे बनावल जाला। शासन खुद के “जरूरी बुराई” बतावे ला, जइसे कि पिछड़ापन, विद्रोह या समाज के कुछ साफ-साफ दिखे वाला समस्या से लड़े खातिर।
#तीसरा लक्षण बा राजनीतिक सक्रियता के बहुत कम होखल। सरकार विरोधी गतिविधियन के दबा दिहल जाला।
#चउथा लक्षण बा एग्ज़ीक्यूटिव पावर के साफ-साफ तय ना होखल। ई पावर अकसर धुंधला आ बदलत रहे ला, आ एहसे एग्ज़ीक्यूटिव के ताकत अउरी बढ़ावल जाला।

अगर कम से कम परिभाषा में देखल जाय, त ऑथोरिटेरियन सरकार में संसद खातिर आज़ाद आ मुकाबले वाला सीधा चुनाव ना होला। एग्ज़ीक्यूटिव खातिर भी आज़ाद आ प्रतिस्पर्धी सीधा या परोक्ष चुनाव ना होला, या फिर दुनो में से कवनो एक ना होला। अगर व्यापक रूप से देखल जाय, त ऑथोरिटेरियन राज्य अइसन देशन के भी शामिल करे लें जहाँ इंसानी हक, जइसे धर्म के आज़ादी, मौजूद ना होखे। या फिर अइसन देश जहाँ आजाद चुनाव के बादो सत्ता सरकार आ विपक्ष के बीच कम से कम एकहू बेर बदलाव ना होखे।

कई ऑथोरिटेरियन राज्यन में नांव भर के लोकतांत्रिक संस्थान भी मिल जालें। जइसे राजनीतिक पार्टी, संसद आ चुनाव। बाकिर ई सब सिस्टम असल में ऑथोरिटेरियन राज के मजबूत करे खातिर चलावल जाला। अइसन चुनाव अक्सर धांधली वाला आ बिना असली मुकाबला के होखे लें। 1946 के बाद, अंतरराष्ट्रीय राजनीतिक सिस्टम में ऑथोरिटेरियन राज्यन के हिस्सा 1970 के दशक के बीच तक बढ़त रहल। ओकर बाद साल 2000 तक ई हिस्सा घटे लागल। साल 2000 से पहिले, तानाशाही सरकार ज़्यादातर तख्तापलट से बनत रहल। अक्सर ई पहिले से मौजूद ऑथोरिटेरियन शासन के जगह लेत रहल। साल 2000 के बाद, तानाशाही ज़्यादातर डेमोक्रेटिक बैकस्लाइडिंग के ज़रिए शुरू होखे लागल। मतलब, जनता से चुना गइल नेता धीरे-धीरे लोकतंत्र कमजोर करके ऑथोरिटेरियन शासन कायम क देला।

## संदर्भ

श्रेणी:राजनीतिक सिस्टम
श्रेणी:राजनीतिक सिद्धांत
काराकस

**काराकस** (), जेकर ऑफिशियल नाँव **सांतियागो दे लेओन दे काराकास** (Santiago de León de Caracas) हवे, वेनेज़ुएला के राजधानी आ सभसे बड़ शहर हवे। ई मेट्रोपॉलिटन रीजन ऑफ काराकास (Greater Caracas) के सेंटरो हवे। काराकास वेनेज़ुएला के उत्तर हिस्सा में ग्वाइरे नदी के तीरे बसल बा। ई शहर काराकास घाटी में पड़ेला, जवन वेनेज़ुएला के समुंदर के तीरे के पहाड़ी इलाका कोर्दिलेरा दे ला कोस्ता के भीतर आवेला।

काराकास घाटी के उत्तर दिशा में कैरेबियन सागर बहुत नगीचे बा। समुंदर आ शहर के बीच लगभग 2,200 मीटर ऊँच पहाड़ी श्रृंखला बा, जेकर नाँव सेरो एल आविला (Cerro El Ávila) हवे। दक्खिन दिशा में अउरी पहाड़ी आ पहाड़ मिलेलें। काराकास के मेट्रोपॉलिटन इलाका में लगभर 50 लाख लोग रहत बाड़ें, अइसन अनुमान बा।

शहर के ऐतिहासिक केंद्र कैथेड्रल मानल जाला, जवन बोलीवार स्क्वायर पर स्थित बा। हालाँकि कुछ लोग प्लाज़ा वेनेज़ुएला के असली केंद्र माने लें, जवन लोस काओबोस  इलाका में बा। काराकास में सर्विस कंपनी, बैंक आ शॉपिंग मॉल जइसन बिज़नेस खूब बा। शहर के अर्थव्यवस्था मुख्य रूप से सर्विस पर टिकाइल बा, हालाँकि मेट्रोपॉलिटन इलाका में कुछ इंडस्ट्रियल कामकाज भी होला। काराकास स्टॉक एक्सचेंज आ पेट्रोलियोस दे वेनेज़ुएला (PDVSA) के मुख्य दफ्तर एही शहर में बा। एम्प्रेसास पोलार वेनेज़ुएला के सबसे बड़ प्राइवेट कंपनी हवे।

काराकास के वेनेज़ुएला के सांस्कृतिक राजधानी मानल जाला। एह शहर में ढेर सारा रेस्टोरेंट, थिएटर, म्यूज़ियम आ शॉपिंग सेंटर बा। लैटिन अमेरिका के कुछ सबसे ऊँच स्काईस्क्रैपर भी एहिजे मिलेलें, जइसे पार्के सेंट्रल टावर्स। म्यूज़ियम ऑफ कंटेम्पररी आर्ट ऑफ काराकास दक्षिण अमेरिका के सबसे महत्वपूर्ण म्यूज़ियम में से एक मानल जाला।

श्रेणी:दक्खिन अमेरिका के शहर
श्रेणी:वेनेजुएला
प्रोपेगैंडा

**प्रोपेगैंडा** चाहे **प्रोपगैंडा** () अइसन किसिम के कम्युनिकेशन हवे, जेकर मुख्य मकसद लोगन के सोच पर असर डाले के या उनहन के मनावे के होखे ला, ताकि कवनो खास एजेंडा आगे बढ़ावल जा सके। ई जरूरी नइखे कि ई हमेशा निष्पक्ष होखे। कई बेर एहमें जान-बूझ के चुन-चुन के तथ्य पेश कइल जाला, ताकि लोगन के दिमाग में कवनो खास तरह के समझ या धारणा बन सके। कई दफ़ा भारी-भरकम या भावनात्मक भाषा इस्तेमाल कइल जाला, ताकि लोग तर्क से कम, भावना से जादे प्रतिक्रिया देवे। अइसन प्रोपेगैंडा अलग-अलग तरह के हालात आ संदर्भ में देखे के मिलेला।

बीसवीं सदी से प्रोपेगैंडा शब्द अंग्रेजी में अधिकतर चालाकी भरल, भटकावे वाला तरीका से जोड़ के देखल जाए लागल। बाकी, इतिहास में ई शब्द तटस्थ मतलब में इस्तेमाल होत रहल। पहिले प्रोपेगैंडा के मतलब खाली एतने रहे कि कवनो राय, विचारधारा (आइडियोलॉजी) या कॉन्सेप्ट के बढ़ावा देवे वाला सामग्री।

प्रोपेगैंडा के सनेसा चहुँपावे खातिर किसिम-किसिम के सामग्री आ मीडिया इस्तेमाल कइल जाला। टेक्नोलॉजी बदलला के साथ-साथ एह तरीकवनों में बदलाव आइल। एहमें पेंटिंग, कार्टून, पोस्टर, पर्चा, फिल्म, रेडियो शो, टीवी शो आ वेबसाइट सभ शामिल बा। हाल के समय में, डिजिटल दौर में प्रोपेगैंडा फइलावे के अउरी नया तरीका निकलि आइल बाड़ें।

आजकल कम्प्यूटेशनल प्रोपेगैंडवो के खूब इस्तेमाल हो रहल बा। एहमें बॉट्स आ एल्गोरिदम के सहारे जनता के राय के प्रभावित कइल जाला। जइसे कि फेक न्यूज चाहे पक्षपाती खबर बनाके सोशल मीडिया पर फइलावल जाला। कई बेर चैटबॉट के इस्तेमाल क के सोशल नेटवर्क पर असली इंसान जइसन बर्ताव कइल जाला, ताकि चर्चा के रुख बदले आ लोगन के सोच पर असर पड़े।

## इहो देखल जाय
* फेक न्यूज
* अफवाह

## संदर्भ

श्रेणी:मीडिया मैनिपुलेशन
श्रेणी:कम्युनिकेशन
तारकेश्वर मिश्र राही

**तारकेश्वर मिश्र 'राही**' भोजपुरी भासा क गीतकार रहलन। राही भोजपुरी लोक-जीवन से गहराई से जुड़ल एगो कवि आ गीतकार रहलन, जेकरा लेखनी में गाँव-घर, दुख-सुख आ मानवीय संवेदना के सहज झलक मिलेला। ऊ *लव-कुश* (1982) जइसन खंड-काव्य लिखके रामकथा के लोकभाषा में सजीव बना दिहलन, अउरी कई गो गीत, कविता आ कजरी से भोजपुरी साहित्य के समृद्ध कइलें। राही के रचना में सरल भाषा, मीठ आंतरिक लय आ समाज के पीड़ित-शोषित वर्ग खातिर गहरा दरद देखे के मिलेला।

## बाहरी कड़ी
* तारकेश्वर मिश्र 'राही' क तीन गो कविता, *मैना* पतिरका में।
* राही के खंडकाव्य लव-कुश से एगो अंश, हिंदी समय वेबसाइट प।
* मऊ के आल इंडिया मुशायरा में कबिता पाठ करत राही, यूट्यूब पर।
रामदाना

**रामदाना** (), जेकरा के कुछ जगह **राजगिरा** भा **राजगीरा** कहल जाला, अमरंथ बंस के एगो पौधा *अमरेंथस ट्राइकलर*, जेकरा के भोजपुरी इलाका में लाल चौंराई के नांव से जानल जाला, के बीया ह। हालाँकि दुनिया भर में अमरंथस के औउरियो कई ठे प्रजाति सभ के बीया के इस्तेमाल अनाज के बिकल्प वाला दाना (सूडोसेरियल) के रूप में होला। 

## संदर्भ

## इहो देखल जाय
* लाल चौंराई
* साबूदाना

श्रेणी:अनाज
कैंपियरगंज

**कैंपियरगंज**, (अंग्रेज "स्टेशन मास्टर" के नाँव पर पड़ल), एकर दुसरका नाँव **चौमुखा** ह। ई उत्तर प्रदेश के गोरखपुर जिला में एक ठो छोट कस्बा (टाउन) बाटै। ई कस्बा उत्तर भारत में गोरखपुर सहर से उत्तर ओर, नेपाल के सीमा के नियरे, सोनौली जाये वाले नेशनल हाईवे-24 (NH-24) पर करीब 34 किलोमीटर (21 मील) दूरी पर स्थित बाटै। ई इलाका बौद्ध सर्किट पर पड़ेला, जवन लुंबिनी (नेपाल), कुशीनगर, सारनाथ से होत बोधगया ले जाला। कैंपियरगंज, गोरखपुर जिला के एगो तहसील (उप-खंड) आ बिकासखंड ह — तहसील आ ब्लाक दुन्नो के मुख्यालय एही कस्बा में हवे।

## बाहरी कड़ी
* कैम्पियरगंज ब्लॉक के गाँव पंचायत

श्रेणी:गोरखपुर जिला
श्रेणी:उत्तर प्रदेश के शहर आ कस्बा
श्रेणी:उत्तर प्रदेश के बिकासखंड
ताइ ची

**ताइ ची** चाहे **ताई ची** () चीन के एगो मार्शल आर्ट हवे। शुरू में ई लड़ाई आ खुद के बचाव खातिर बनावल गइल रहे। बाकिर आज ज्यादातर लोग खातिर ई एक्सरसाइज़ (कसरत), रिलैक्सेशन टेक्नीक आ खेल बन गइल बा। एक्सरसाइज़ आ रिलैक्सेशन के रूप में ताई ची निश्चित क्रम (सीक्वेन्स) में कइल जाला। एह क्रम के *फॉर्म्स* (forms) भा *ताओलू* (taolu) कहल जाला। एहमें हरकत बहुत हल्का, बहत पानी जइसन आ लगातार होखे ला। एह चलते लोग एकरा के अक्सर “मोशन में मेडिटेशन” भी कह देला। कुछ रूपन में ई हरकत तेज़ आ ज्यादा ताकतो वाला हो सकेला। खेल के रूप में, ताई ची के मुकाबला में खेलाड़ी लोगन के फॉर्म्स, पुशिंग हैंड्स (pushing hands) आ फ्री स्पैरिंग (free sparring) में प्रदर्शन के आधार पर जज कइल जाला। मार्शल आर्ट के तौर पर, अभ्यास करे वाला लोग फॉर्म्स के असली इस्तेमाल सीखे ला। साथे पार्टनर के संग ट्रेनिंग भी करे ला। एह सब के मकसद होखे ला कि खुद के बचाव सही आ असरदार तरीका से कइल जा सके।

श्रेणी:मार्शल आर्ट
श्रेणी:चीनी आविष्कार
पॉइन्सेटिया

***पॉइन्सेटिया*** भा ***पोइन्सेटीअ***() — जेकर बैज्ञानिक नाँव *यूफोर्बिया पुलकेरिमा* (*Euphorbia pulcherrima*) हवे — *यूफोरबियासिए* (Euphorbiaceae) परिवार के कामर्शियल रूप से एगो महत्त्वपूर्ण फूल वाला पौधा हवे। ई मेक्सिको आ सेंट्रल अमेरिका के देसी पौधा हवे। यूरोपियन लोग पहिले बार 1834 में एकर वर्णन कइल। पॉइन्सेटिया लाल–हरियर पत्तियन खातिर खास मशहूर बा। एह रंग के चलते ई क्रिसमस के सजावट में बहुत इस्तेमाल होखे ला। पौधा के इंग्लिश नाँव *जोएल रॉबर्ट्स पॉइन्सेट* (Joel Roberts Poinsett) के नाम पर पड़ल बा, जे मेक्सिको में अमेरिका के पहिला मंत्री रहलें आ जिनके 1820 के दशक में ए पौधा के अमेरिका में ले आवे के श्रेय दिहल जाला। हाल में एकरा के नाहुआतल भाषा वाला असल नाँव cuetlaxōchitl से बोलावे के आगरह बढ़ल बाटे, काहें से कि मिस्टर पॉइन्सेट गुलामी आ "ट्रेल ऑफ टियर्स" में शामिल रहलें।

पॉइन्सेटिया झाड़ी (shrub) भा छोटहन पेड़ जइसन होखे ला। एकर ऊँचाई लगभग  तक हो सकेला। अक्सर ई कहल जाला कि पौधा बहुत जहरीला होला, बाकिर असल में ई खतरनाक ना हवे; चाहे पालतू जानवर होखे चाहे बच्चा लोग—एकरा से नुकसान कमे होला। छूअला से त कुछ ना होला, खा लेला पर भी बहुत कमे असर पड़ेला। अधिकतम, मतली, उलटी–दस्त जइसन हल्का असर हो सकेला।

जंगली पॉइन्सेटिया मेक्सिको से लेके दक्षिण ग्वाटेमाला तक मिले ला। ई पौधा माझिल ऊँचाई वाला पहाड़ी ढलान पर उगे ला, खासकर प्रशांत महासागर के ओर से सटल पहाड़ी रेंज सभ में। एक आबादी मेक्सिको के गुएरेरो राज्य में भी बा, जे बाकी कुलहिना से दूरे बा। एकर ईहे दूरे वाला झुंड के मानल जाला कि आजकल जइसन किस्म लोग उगावत बा, उनहन सभहिन के पुरखा (ancestor) हवे। जंगली आबादी अब के समय में बहुत छितराइल आ छिन-भिन बाटे, काहे कि एकरे इलाका में बिना रोक-टोक जंगल काटल जा रहल बाने।

अज़टेक लोग पहिले से एह पौधा के उपराजे। उ लोग एकरा के पारंपरिक दवाई-बीरो में इस्तेमाल करत रहे। बाद में ई क्रिसमस से जुड़ गइल, आ आज ई ईसाई लोगन तिहुआर के सीजन में खूब बिकाला। अमेरिका में हर बरिस करीबन 7 करोड़ पॉइन्सेटिया सिरिफ़ छव हफ्ता भर के समय में बिका जाला। एकरा में से आधा पौधा आ अमेरिका के 70 परसेंट बाजार के सप्लाई पॉल एके रैंच (Paul Ecke Ranch) करे ला, जे दुनियाभर में एकर सबसे बड़ा उत्पादक मानल जाला।

## संदर्भ

## बाहरी कड़ी
* 
* 
*

श्रेणी:सजावटी पौधा
श्रेणी:घरेलू पौधा
सजावटी पौधा

**सजावटी पौधा** (; *ऑर्नामेंटल प्लांट्स*) या *गार्डन प्लांट* ओह पौधा सभ के कहल जाला, जिनहन के लोग ज़्यादातर सुंदरता खातिर लगावे-उगावे ला। कई बेर ई पौधा खुशबू आ रंग खातिर लगावल जालें जबकि कई बेर ई एहू बदे लगावल जालें कि इनहन से जगह (स्पेस) के खास इस्टाइल दिहल जा सके।
अक्सरहा फूल वाला पौधा आ बगइचा में लगावे वाला पौधा सभ स्पेशल ब्रीड कइल कल्टीवर (cultivars), मने कि मूल प्रजाति से बिकसित कइल किसिम होखेलन, जवन असली प्रजाति से बढ़ियाँ रंग, आकार, खुशबू आ टिकाऊ फूल देले। बाकिर वैज्ञानिक बोटनी में “ऑर्नामेंटल प्लांट” अइसन कोई अलग कॅटेगरी नइखे। काहे कि कई बगइचा वाला पौधवो ओरिजिनले होखेला, ब्रीडिंग से बदलल ना होखे।

बगइचा में ऊँचाई, प्राइवेसी आ खूबसूरती देवे वाला बहुत बढ़िया ऑर्नामेंटल पौधा लगावल जालें। एमें कई बारहोमासी (perennial) पौधा होखेलन, जवन बीया से अपने-आप बढ़ सकेला। ऑर्नामेंटल घास (ornamental grasses) के खास बात ई बा कि ई बहुते काम मेहनत माँगे ले आ बहुत तरह में इस्तेमाल हो सकेला।

लगभग हर तरह के पौधा के ऑर्नामेंटल रूप मिल जाला — पेड़, झाड़ी, बेल, घास, सक्यूलेंट, पानी वाला पौधा, बारहोमासी, आ एनुअल पौधा। वैज्ञानिक तौर पर छोड़ दीं त कई गैर-बोटैनिकल कॅटेगरी भी चलन में बा: जईसे कि हाउसप्लांट, बेडिंग प्लांट, हेज, कट-फ्लावर वाला पौधा, आ फोलिएज प्लांट वगैरह।

ऑर्नामेंटल पौधा उगावे के काम फ्लोरीकल्चर (floriculture) आ ट्री नर्सरी में आवेला, जवन होर्टिकल्चर बिधा के हिस्सा हवे। बगइचा में ऑर्नामेंटल पौधा लगावल जाताला ताकि लोग खूबसूरती देख सके — फूल, पत्ती, खुशबू, पूरा फोलिएज के टेक्सचर, फल, डंठल, छाल आ पूरा पौधा के आकार के सुघराई के आधार प इनहन के बीछल जाला। कई बेर अजब-गजब चीजवो लोगन खातिर अजगुत आ आकर्षण के चीज बन जाले — जइसे रोसा सेरीसिया (Rosa sericea) भा कैक्टस पर लागल बड़ काँट, जे लोगन के खास पसन पड़े लें।

एहके अलावा, ऑर्नामेंटल पौधा जैव-विविधता आ अर्थव्यवस्था दुनो के सहारा देला। फूल पर मक्खी, तितली, आ दूसर पराग बटोरइया कीड़ा–पतंगा आवेला। ई सभ परागन के जरूरी काम करे ला, जे पूरा इकोसिस्टम खातिर बहुते महत्त्वपूर्ण बा। फ्लोरीकल्चर इंडस्ट्री (floriculture industry), जवन ऑर्नामेंटल पौधा उगाके बेचे ला, दुनियाभर में लाखों किसान आ मजूर के रोज़गार देला। एहसे बहुत लोगन के कमाई आ गुजारा चले ला।
अंक

**अंक** (; *न्यूमेरिकल डिजिट*), जेकरा अंग्रेजी में खाली भर **डिजिट** चाहे **न्यूमरल** (numeral) कहल जाला, सिंगल (एक ठो) चीन्हा होला — जइसे “1” जेकर इस्तेमाल नंबर सभ के लिख के बतावे खातिर कइल जाला; ई अकेलहू इस्तेमाल हो सकेला, आ अइसन कई गो चीन्हा मिल के (कंबीनेशन में) कौनों नंबर (के लिखल रूप) बना सके लें — जइसे “15” जेह में दू गो अंक सभ क इस्तमाल कइल गइल बाटे। ई चीन्हा सभ पोज़िशनल नोटेशन (positional notation) में नंबर के लिख के देखलावे खातिर बनावल गइल हवें, इनहन से बनल सिस्टम के अंग्रेजी में न्यूमेरल सिस्टम आ हिंदी में अंक पद्धति कहल जाला; जइसे हमनी के रोज़ के इस्तेमाल वाला दशमलव सिस्टम (बेस–10 सिस्टम)।

“डिजिट” शब्द लैटिन भाषा के dígiti (मतलब: अँगुरी) से आइल बा। *अंक* शब्द संस्कृत में 'चीन्हा' के अर्थ में इस्तेमाल होला। 

अइसन कवनहूँ नंबर सिस्टम, जेह में बेस (base) पूरा संख्या होखे — ओ में जरूरत वाला अंक सभ के गिनती उहे होला जेतना ओ बेस के वैल्यू होखे।

उदाहरण खातिर:

* दशमलव (डेसिमल, decimal, base 10) में 10 डिजिट चाहे लें — 0 से 9 तक।
* बाइनरी (binary, base 2) में बस 2 डिजिट — 0 आ 1 होखे लें।
* जवन बेस 10 से ऊपर होखे, ऊ जादे डिजिट माँगे ला; जइसे हेक्साडेसिमल (hexadecimal, base 16) में 16 डिजिट इस्तेमाल होखे — 0 से 9 आ ओकरा आगे A से F तक ले।

## इहो देखल जाय
* हिंदू–अरबी नंबर सिस्टम
* नंबर सिस्टम
* डिजिटल
* गिनती (भाषा बिज्ञान) (Numeral (linguistics))

श्रेणी:गणित
श्रेणी:लिखाई के सिस्टम
हिंदी में गिनती

अउरी दूसर इंडो–आर्याई भाषा सभ के तरे, हिंदुस्तानी (यानि हिंदी आ उर्दू) में भी दशमलव बेस-10 वाला नंबर सिस्टम बा। बाकिर एह सिस्टम में 1 से 99 तक के लगभग हर नंबर अनियमित (irregular) बाड़ें; मतलब, नंबरन में एकदम से साफ पैटर्न ना मिलेला — एहसे हर नंबर के अलग से इयाद करे के पड़ेला। एकरे ऊपर के नंबर सभ के नाँव निश्चित पैटर्न पर चले ला।

## 1 से 99

श्रेणी:हिंदी
श्रेणी:हिंदुस्तानी भाषा
एग्लोनेमा

220px|thumb|चाइनीज एवरग्रीन 'लिपस्टिक प्लांट' (सियाम ऑरोरा)
**एग्लोनेमा** () एरम परिवार, *एरेसी* (*Araceae*) के फूल वाला पौधा के एगो जीनस हवे। ई एशिया आ न्यू गिनी (New Guinea) के ट्रॉपिकल आ सब-ट्रॉपिकल इलाका में देसी रूप से मिले ला। लोग एहके आम भाषा में **चाइनीज़ एवरग्रीन** (Chinese evergreen) कहेला। बागबानी में ई सजावटी पौधा के रूप में घरन में लगावल जाला आ कम रौशनी में रह सके ला। एकर कई गो प्रजाति बाड़ी स आ कई ठे किसिम डेवलप कइल गइल बाड़ी कुल। सभसे पॉपुलर किसिम Aglaonema commutatum के लाल पाती वाली किसिम हवे जेकरा के **लिपस्टिक प्लांट** के नाँव से जानल जाला।

श्रेणी:बनस्पति बिज्ञान
घरेलू पौधा

**घरेलू पौधा** (; *हाउसप्लांट*), जवन के *पॉट प्लांट*, *पॉटेड प्लांट* भा *इनडोर प्लांट* भी कहल जाला, एगो ऑर्नामेंटल (सजावटी) पौधा हवे जे घर–अंदर उगावल जाला — सुंदरता खातिर या कवनो काम के उपयोग खातिर। ई पौधा घर, ऑफिस आ अलग-अलग इनडोर जगह पर आमे मिले ला। एकरा से माहौल अच्छा लागे ला — नेचुरल खूबसूरती बढ़े ला आ हवा भी थोड़े बहुत साफ होखे ला। ज़्यादातर हाउसप्लांट ट्रॉपिकल या सेमी-ट्रॉपिकल प्रजाति के होखेला, काहे कि ई लोग गर्म–नम माहौल में बढ़िया फले–फूले ला, जवन घर–अंदर आसानी से मिल जाला।

बहुत हाउसप्लांट एपिफाइट (epiphytes) होखेला — मतलब ऊ दूसर पौधा पर टिक के उगे ला। कुछ सक्यूलेंट (succulents) होखेला, जवन पत्ती में पानी जमा करके राखे ला। कुछ कैक्टस (cacti) होखेला, जवन कम देखभाल में भी घर–अंदर बढ़िया चले ला। एह सब कारण से ई पौधा इनडोर प्लांटिंग खातिर खास उपयुक्त मानल जाला।

श्रेणी:सजावटी पौधा
नींद

thumb|सुतल लइकन के।

**नींद** एगो प्राकृतिक रूप से आवर्ती चेतना के स्थिति हवे जेकर बिसेसता अपेक्षाकृत निलंबित संवेदी आ मोटर गतिविधि होला, अउर लगभग सगरी स्वैच्छिक मांसपेशी सभके निष्क्रियता होला।  एकरा के पूरा तरीका से जागल होखे के स्थिति से अलग-अलग कइल जाला, जब उत्तेजना के प्रतिक्रिया देवे के क्षमता कम हो जाला, आ तब बेहोशी से, काहें  नींद एगो एनाबॉलिक अवस्था हवे जे बढ़ती के बढ़ावा देला अउर प्रतिरक्षा, नर्वस, कंकाल, आ मांसपेशी सिस्टम के काया कल्प करेला। ई सभ स्तनधारी, सभ चिरई, आ कई सरीसृप, उभयचर, आ मछरी सभ में देखल जाला । ई त अत्यावश्यक बा। एगो खास उमिर के लोग के निर्धारित सीमा में सुतल के पड़े ला। जईसे शरीर के खाना के ज़रूरत होखेला, वइसे ही ओसही नींद भी जरूरी होखेला। नींद के मकसद अवुरी प्रक्रिया आंशिक रूप से ही साफ़ बा, अवूरी एकरा प व्यापक शोध के विषय बा ।
## संदर्भ
स्ट्रीट व्यू सर्विस सभ के लिस्ट

ई ऑनलाइन मैपिंग सेवा सभ के लिस्ट हवे जे दुनिया भर में कई ठे 360 डिग्री के पैनोरमा उपलब्ध करावे लीं।

## सूची

* **गूगल स्ट्रीट व्यू** दुनिया के सबसे व्यापक स्ट्रीट व्यू सेवा ह। ई दुनिया भर के 85 से ढेर देस सभ खातिर स्ट्रीट व्यू उपलब्ध करावे ला।
* **एप्पल लुक अराउंड** 36 देश के स्ट्रीट व्यू देवेला।
* **माइक्रोसॉफ्ट बिंग स्ट्रीटसाइड** बिंग मैप में राइट क्लिक के माध्यम से सड़क के नजारा देवेला।
* **मैपिलारी** प्रोजेक्ट अपना यूजर लोग से क्राउडसोर्स कइल छवि एकट्ठा करे ला, जिनहन के लाइसेंस सीसी बाई-एसए लाइसेंस के तहत दिहल गइल बा।
* **कार्टाव्यू** (पहिले *ओपनस्ट्रीटकैम*) टेलीनेव द्वारा बनावल गइल आ क्राउडसोर्स इमेजरी के इस्तेमाल आ इमेज सभ के सीसी बाई-एसए के रूप में लाइसेंस देवे दुनों तरीका से मैपिलारी से बहुत मिलत जुलत बा।
* **पैनोरमैक्स**, एगो ओपन-सोर्स स्ट्रीट व्यू सॉफ्टवेयर जे अलग-अलग इंस्टेंस सभ के बीच फेडरेशन क सके ला, जइसे कि एस. वर्तमान में इंस्टेंस सभ के होस्ट ओपनस्ट्रीटमैप फ्रांस द्वारा कइल जाला।

श्रेणी:स्ट्रीट व्यू सर्विस
आइफोन

**आइफोन** चाहे आईफोन (iPhone) स्मार्टफोन सभ के एगो लाइन हवे जेकर डेवलपमेंट आ मार्केटिंग एप्पल करेला, आ ई कंपनी के खुद के मोबाइल ऑपरेटिंग सिस्टम आईओएस पर चलेला। पहिला जनरेशन के आईफोन 9 जनवरी 2007 के मैकवर्ल्ड 2007 में तब के एप्पल सीईओ आ को-फाउंडर स्टीव जॉब्स घोषित कइले रहलें, आ ओही साल बाद में लॉन्चो भइल। तब से एप्पल लगभग हर साल नया आईफोन मॉडल आ आईओएस के नया वर्जन रिलीज करत आ रहल बा। सबसे नया मॉडल आईफोन 17, ऊँचा दर्जा वाला आईफोन 17 प्रो आ 17 प्रो मैक्स, आ पतला डिजाइन वाला आईफोन एयर बा। जुलाई 2025 तक 3 अरब से जादे आईफोन बिका चुकल बा, आ 2023 से एप्पल मोबाइल फोन के सबसे बड़ा बेचनिहार कंपनी बनल बा।

ओरिजनल आईफोन पहिला मोबाइल फोन रहे जवन मल्टी-टच टेक्नोलॉजी के इस्तेमाल कइलस। समय के साथ आईफोन में बड़ आ हाई-रेजोल्यूशन डिस्प्ले, वीडियो रिकॉर्डिंग, वाटरप्रूफिंग आ कई तरह के एक्सेसिबिलिटी फीचर जुड़त गइल। आईफोन 8 आ 8 प्लस तक सामने के पैनल पर एके गो बटन रहत रहे। आईफोन 5एस से आगे टच आईडी फिंगरप्रिंट सेंसर जोड़ल गइल। आईफोन एक्स के बाद मॉडल लगभग बिना बेज़ेल वाला फ्रंट स्क्रीन डिजाइन पर आ गइल, जहाँ टच आईडी के जगह फेस आईडी फेशियल रिकग्निशन से अनलॉक होखे लागल, आ होम बटन के बदले नेविगेशन खातिर इशारा (जेस्चर) के इस्तेमाल बढ़ गइल।

आईफोन, जवन एप्पल के प्रोपाइटरी आईओएस सॉफ्टवेयर पर चलेला, दुनिया के दू सबसे बड़ा स्मार्टफोन प्लेटफॉर्म में से एक हवे, दूसरका प्लेटफॉर्म एंड्रॉइड बा। पहिला आईफोन के स्टीव जॉब्स मोबाइल फोन इंडस्ट्री खातिर “रिवोल्यूशन” बतवले रहलें। आईफोन के *स्लेट* डिजाइन वाला स्मार्टफोन रूप पॉपुलर बनावे आ स्मार्टफोन ऐप, यानी “ऐप इकोनॉमी”, के ईगो बड़हन बजार खड़ा करे के क्रेडिट दिहल जाला। मोबाइल डिवाइस बजार के तेजी से बढ़े के आधार भी एही से पड़ल। आईओएस में पहिले से इंस्टॉल ऐप के अलावा अगस्त 2024 तक लगभग 20 लाख ऐप डाउनलोड खातिर एप्पल के मोबाइल मार्केटप्लेस ऐप स्टोर पर उपलब्ध बाड़ें।

## नोट

## संदर्भ
आइफोन 17 प्रो

thumb|वैकल्पिक लोगो
**आइफोन 17 प्रो** अउरी आईफोन 17 प्रो मैक्स ऐपल द्वारा विकसित आ बजार में उतारल स्मार्टफोन बाटे। आईफोन 17 आ आईफोन एयर के साथे, ई आईफोन के उन्नइसवीं पीढ़ी ह, आईफोन 16 प्रो आउर आईफोन 16 प्रो मैक्स के बाद। इनहन के अनावरण 9 सितंबर, 2025 के कपर्टिनो, कैलिफोर्निया में एप्पल पार्क में एप्पल इवेंट के दौरान कइल गइल, आ एकरे बाद 19 सितंबर 2025 के बजार में उतारल गइल।

## डिजाइन
right|thumb|अलग-अलग कलर में तीन गो आईफोन 17 प्रो मैक्स फोन
दुनो आईफोन 17 प्रो मॉडल में इनहना से पहिले के मॉडल के तुलना में नया डिजाइन बाटे आ ई तीन कलर में आवेलाः कॉस्मिक ऑरेंज, डीप ब्लू, अउरी सिल्वर।

ई सभ पहिला आईफोन प्रो मॉडल हवन जवन में टाइटेनियम चेसिस (जवन आईफोन 15 प्रो आ आईफोन 16 प्रो में इस्तेमाल भइल रहे, आ बाद में आईफोन एयर में भी आइल) या स्टेनलेस स्टील चेसिस (जवन आईफोन एक्स आ आईफोन एक्सएस में रहे, आ आईफोन 14 प्रो तक के प्रो मॉडल में चलत रहे) के जगह एल्युमिनियम चेसिस दिहल गइल बा। ई बदलाव आईफोन 15 प्रो में गरम होखे के दिक्कत के चलते कइल गइल। 

एह मॉडलन के एक अउरी खास बात ई बा कि ई पहिला आईफोन प्रो हवन जवन न्यूट्रल डार्क या काला रंग में उपलब्ध नइखन।

आईफोन 17 के लांच पहिला मौका बाटे जब एके जनरेशन के सगरी आईफोन मॉडल भारत में मैन्युफैक्चर कइल गइल बा।

## संदर्भ

श्रेणी:आइफोन
शिव पुराण

**शिव पुराण** (मूल संस्कृत नाँव: शिवपुराण आ शिवमहापुराण) हिंदू धर्म के संस्कृत ग्रंथ सभ में पुराण के कटेगरी के अठारह गो प्रमुख ग्रंथन में से एक हवे। ई शैव मत के साहित्य के हिस्सा भी मानल जाला। एह ग्रंथ में मुख्य रूप से भगवान शिव आ माता पार्वती के कथा–चरचा बा, बाकिर साथे–साथे अउरी दुसरे देवता लोगन के भी उल्लेख आ आदर कइल गइल बा।

शिव पुराण, हिंदू साहित्य के बाकी दूसर पुराण सभ नियर, शायद एगो जिंदा ग्रंथ रहे, जवन लमहर समय तक ले बेर-बेर संपादित, बदलल आ सुधारल जात रहल। शिव पुराण खुद बतावेला कि पहिले एहमें 1,00,000 श्लोक रहलें, जवन बारह गो संहिता (पुस्तक) में बाँटल गइल रहे। बाकिर ग्रंथ ईहो कहेला कि ऋषि व्यास एहके छोट क के संक्षेप रूप में तैयार कइलें, तब जाके उ रोमहर्षण के पढ़वले। आज जवन पांडुलिपि बचल बा, ऊ अलग–अलग रूप आ सामग्री में मिलेला। एक प्रमुख रूप सात गो खंड वाला बा, जवन दक्षिण भारत से जुड़ल मानल जाला। दुसरे रूप में छह गो खंड बा। तिसरका रूप, जवन मध्यकालीन बंगाल इलाका से जुड़ल मानल जाला, ओहमें अलग किताब के बँटवारा ना बा, बल्कि दू बड़ हिस्सा बा — पूर्व–खंड आ उत्तर–खंड। जिनहन रूप सभ में खंड बाड़ें, उहो आपस में खंड सभ के नाँव अलग–अलग तरीका से दिहले बाड़ें। बचले सबसे पुरान पांडुलिपि के बारे में विद्वान क्लाउस क्लोस्टरमायर के अनुमान बा कि ई शायद 10वीं से 11वीं सदी ईस्वी के बीच लिखल गइल होखे। आज जवन शिव पुराण के पांडुलिपि उपलब्ध बा, ओकर कुछ अध्याय संभवतः 14वीं सदी के बाद के समय तक ले लिखल गइल हो सकेला।

शिव पुराण में कई अध्याय मिलेलें जवन शिव–केन्द्रित कॉसमोलॉजी पर आधारित हवें। इनहन में देवता सभ के आपसी रिश्ता, नीति–नियम, योग, तीर्थ–स्थान, भक्ति, नदी आ भूगोल जइसन विषय सभ पर भी चर्चा बा। ई ग्रंथ दूसरी सहस्राब्दी ईस्वी के शुरूआती दौर में शैव मत के अलग–अलग रूप आ उनकर थियोलॉजी समझे खातिर एगो महत्त्वपूर्ण ऐतिहासिक स्रोत मानल जाला। शिव पुराण के जे सबसे पुरान बाँचल अध्याय बा, ओहमें अद्वैत वेदांत के गहरा दर्शन मिलेला। बाकिर ओही में भक्ति के आस्तिक तत्व भी घुलल–मिलल बा।

19वीं आ 20वीं सदी में वायु पुराण के कई बेर शिव पुराण कह के पुकारल गइल, आ कुछ लोग एकरा के शिव पुराण के हिस्सा भी मानल। बाकिर बाद में चल के जब अउरी पांडुलिपि मिलल, त आधुनिक शोध एह निष्कर्ष पर पहुँचल कि ई दुनो ग्रंथ अलग–अलग बाड़ें। विद्वान लोग के मानल बा कि वायु पुराण जादे पुरान ग्रंथ हवे, जवन शायद दूसरी सदी ईस्वी से पहिले लिखल गइल रहे। कुछ विद्वान एकरा के महापुराण मानेलें, त कुछ एकरा के उपपुराण कहेलें।

श्रेणी:शैव मत
श्रेणी:शिव
छंद

कबितई में **छंद**, वर्ण (सिलेबल) आ मात्रा के निश्चित बेवस्था के हिसाब से रचल कबिता ह; साथे-साथ कौनो कबिता के लाइन में वर्ण आ मात्रा के निश्चित बेवस्था के भी छंद चाहे छंद बिधान कहल जाला। ई बेवस्था कबिता के लय, गति, उच्चारण आ ध्वनिगत परभाव के निश्चित करे ला। 

मूल रूप से **छंद** () वेद अध्ययन के छह ठे वेदांग सभ में से एक रहल। एहमें संस्कृत कविता के लय आ मात्रा–विधान के पढ़ाई होखे। ई ज्ञान–शाखा वेद रचना के केंद्र में रहल। वेद — जवन हिंदू धर्म के मूल ग्रंथ मानल जाला — एतना छंद पर आधारित बाड़ें कि बाद के कुछ हिंदू आ बौद्ध ग्रंथ त वेद के “छन्दस्” कहि के संबोधित करे लगलें। लौकिक संस्कृत में ई परंपरा चलत रहल आ लगभग सगरी संस्कृत कबिता के रचना छंद बिधान के हिसाब से भइल। आगे चल के इहे बिधान बाद के भारतीय आर्य भाषा सब में चलत चल आइल आ हिंदी समूह के भाषा सभ में रचल जाये वाली कबिता सभ के आधार बनल। ब्रजभाषा, अवधी नियर भाषा सभ में छंद के हिसाब से रचना भइल। खड़ी बोली हिंदी (जेकरा आजकाल्ह हिंदी भाषा के रूप में जानल जाला) आ भोजपुरी में छंद के हिसाब से कबिता के रचना भइल। हालाँकि, बिना छंद बिधान के भी कबिता के रचना कइल जा सके ला आ आजकाल्ह के समय में भी छंद वाली आ बेछंद दुनों किसिम के कबिता सभ के रचना कइल जा रहल बा।

दुसरे भाषा सभ से तुलना कइल जाय त संस्कृत के ई छंद बिधान यूरोपीय कॉन्सेप्ट *[[मीटर (कबितई)|मीटर]]* से मिलत जुलत बा आ लगभग समकक्ष मानल जा सके ला; उर्दू में बह्र के कॉन्सेप्ट छंद के नियर हवे आ औरीयो भाषा सभ के कबिता में वर्ण आ मात्र के हिसाब से लय के बेवस्था मौजूद बाटे। 

छंदन के अध्ययन आ वर्गीकरण नियर चीजन के अध्ययन के अब छंदशास्त्र भा छंदबिज्ञान कहल जाला; अंग्रेजी में अइसन बिधान के अध्ययन ''प्रोसोडी'' (prosody) कहाला।

## इहो देखल जाय
* बह्र
* मीटर

श्रेणी:कबितई
चंद्रधर शर्मा गुलेरी

**चंद्रधर शर्मा 'गुलेरी**' (7 जुलाई 1883 — 11 सितंबर 1922) जयपुर, भारत के रहे वाला लेखक आ विद्वान रहलें। ऊ हिंदी, संस्कृत, प्राकृत आ पाली सभ भाषा के गहिरा जानकार रहलें। उनका जनम जयपुर में भइल, बाकिर उनका परिवार असल में हिमाचल प्रदेश के कांगड़ा जिला के गुलेर गाँव से रहे। एहसे उनका नाँव के पीछे “गुलेरी” लागल — आपन मूल-स्थान के सम्मान में। उनुका के बहुमुखी प्रतिभा के धनी बतावल जाला। उनका सबसे ज़्यादा *उसने कहा था* (1915) कहानी खातिर याद कइल जाला, जवन बहस के बावजूद हिंदी के पहिली लघुकथा मानल जाले। गुलेरी जयपुर के ऐतिहासिक जंतर मंतर के बचावे, सुरक्षित करे आ संरक्षित रखे में भी बड़ा भूमिका निभवले रहलें।

## संदर्भ

श्रेणी:हिंदी-भाषा के कहानीकार
आइफोन 17

**आइफोन 17** एगो स्मार्टफोन हवे जेवना के डेवलपमेंट आ मार्केटिंग एप्पल करे ला, आ ई आइफोन के उनईसवाँ जनरेशन के हिस्सा बा। ई आइफोन 16 के बाद आइल बा। एह डिवाइस के 9 सितंबर 2025 के क्यूपर्टिनो, कैलिफोर्निया में एप्पल पार्क पर आयोजित एप्पल इवेंट में घोषित कइल गइल। ओही कार्यक्रम में महँग संस्करण आइफोन 17 प्रो आ 17 प्रो मैक्स, साथे नया आइफोन एयर भी पेश कइल गइल। आइफोन 17 के रिलीज 19 सितंबर के भइल।
हुमा असले महेश्वर बूद

***हुमा असले महेश्वर बूद*** हिंदू देवता शंकर भगवान के अस्तुति में फारसी भाषा में लिखल एगो रचना हवे जेकर रचयिता अली मरदान ख़ान के मानल जाला। मर्दन ख़ान मुग़ल बादशाह शाह जहाँ के काश्मीर में नियुक्त कइल एगो कुर्दिश गवर्नर रहलें। कहानी ई कहल जाला कि एक रात उनके भगवान शिव के साक्षात दरशन भइल आ  एकरा से ऊ अतना प्रभावित भ गइलन की ई अस्तुति लिखलें।

## पाठ
पाठ के शुरुआत 

हुमा असले महेश्वर बूद, शब शाहे कि मन दीदमl
गज़न्फर चर्म दर बर बूद, शब शाहे कि मन दीदमll

से होखेला।

## संदर्भ

## बाहरी कड़ी
* यूट्यूब पर मोहीउद्दीन बालापुरी के आवाज में पूरा अस्तुति

श्रेणी:शिव
श्रेणी:फारसी-भाषा के कविता
मोतीराम भट्ट

**मोतीराम भट्ट** (1866–1896 / 1923–1953 विक्रम संवत) नेपाल के कवि, गवैया, निबंधकार, प्रकाशक, साहित्यिक समालोचक आ जीवनी–लेखक रहलें। नेपाली साहित्य में ऊ पहिला जीवनीकार आ पहिला साहित्य–समालोचक मानल जालें। लगभग 1888 के आसपास नेपाल में पहिला निजी प्रिंटिंग प्रेस शुरू करे के श्रेय भी मोतीराम भट्ट के दिहल जाला। मोतीराम नेपाल में ग़ज़ल लिखे आ गावे के परंपरा लेके आइलें। ऊ बहुभाषी (polyglot) रहलें — नेपाली के अलावा संस्कृत, फ़ारसी, इंग्लिश पढ़ल रहलें, आ बंगाली, उर्दू आ नेपाल भाषा (Newar) में भी निपुण रहलें।

ऊ *कवि भानुभक्त को जीवन चरित्र* लिखलें — ई भानुभक्त आचार्य के जीवनी हवे, जवन भानुभक्त के नेपाली भाषा के आदि कवि (पहिला कवि) के रूप में स्थापित करे में बहुत महत्त्वपूर्ण भूमिका निभवलस। ऊ नेपाल के सत्रह राष्ट्रीय विभूति (Rastriya Bibhuti) में गिनल जालें। मोतीराम भट्ट के “युवा कवि (Yuba Kabi)” उपाधि भी दिहल गइल। नेपाली साहित्य के 1883 से 1919 के दौर के “मोतीराम युग” कहल जाला।

श्रेणी:नेपाली-भाषा के लेखक
श्रेणी:नेपाली-भाषा के कबी
शेख़ सादी

**सादी शिराज़ी**(1210–1291) जे **शेख़ सादी** के नांव से परसिद्ध हवें, ईरान के मशहूर कवि आ गद्य–लेखक रहलें। ऊ इस्लामिक गोल्डन एज (सोनाहरीं जुग) के आखिरी दौर आ शुरुआती इलखानी काल के प्रमुख साहित्यकार मानल जालें। सादी अपना लेखन के गुणवत्ता, भाषा के नज़ाकत, आ समाज–नैतिकता पर गहिर सोच खातिर दुनिया भर में सम्मानित बाड़ें।

सादी के फ़ारसी साहित्य के क्लासिकल परंपरा के सबसे महान कवियन में गिनल जाला। एह कारणे उनकर उपाधि “उसताद-ए-सुख़न” ( — बोली/भाषा के उस्ताद) आ “उसताद” ( — उस्ताद) पड़ल। पश्चिमी साहित्य परंपरा में भी उनका  कोट कइल जाला। उनका किताब *बूस्तान* () के The Guardian दुनिया के “सबसे बेहतरीन 100 किताब” में जगह दिहलस। उनकर एगो अउरी महत्वपूर्ण ग्रंथ “गुलिस्ताँ” (Golestan) फ़ारसी साहित्य के रत्न मानल जाला।

## नोट

## संदर्भ

श्रेणी:फ़ारसी-भाषा के कबी
श्रेणी:ईरानी लोग
शेर (उर्दू शायरी)

उर्दू शायरी में **शे‘र** () कबिता के सबसे छोट आ सोतंत्र इकाई मानल जाला; कई ठे अश'आर एक संघे मिल के ग़ज़ल बनावे लें। ई दू गो लाइन से बनल एक एतना मजबूत काब्य रचना होला कि कम शब्द में गहिर भाव, विचार आ कलात्मकता के पूरा रूप दे देला। शे‘र ग़ज़ल के हिस्सा जरूर होला, बाकिर हर शे‘र अपना भीतर एगो पूरा, सोतंत्र मतलब रखेला, जेकरा चलते कि ऊ अपना बल पर कहीं भी सुनावल जा सकेला।

एक शे‘र दू गो मिसरा से बनेला। पहिले लाइन के *मिसरा-ए-ऊला* आ दुसरका के *मिसरा-ए-सानी* कहल जाला। दू गो मिसरा में जे तुक, लय आ बह्र (छंद के नियम) के मेल होला, ओसे शे‘र के काव्य-धुन बन जाला। उर्दू शायरी में बह्र के बड़ा महत्त्व बा, काहें कि अगर मिसरा बह्र में ठीक से ना बइठी, त पूरा शे‘र के असर कमजोर पड़ जाला।

शे‘र के एक खास बात ई बा कि ई छोट होखे के बावजूद मानवीय अनुभव, प्रेम, पीड़ा, समाज आ दर्शन तक के गहिर बात कह सकेला। कई बेर अइसन होला कि लोग पूरा ग़ज़ल ना याद रखे ला, बाकिर एक बढ़िया शे‘र मन में बसल रहल जाला। एह से शे‘र श्रोतागण आ पाठक पर तगड़ा असर डाले ला। उर्दू परंपरा में शे‘र सिर्फ भाव व्यक्त करे के साधन ना, बलुक भाषा के नज़ाकत, अलंकार, प्रतीक, रूपक आ सांस्कृतिक संकेत के नाजुक मेल भी ह। शायर अक्सर अइसन शब्दन या प्रतीकन के इस्तेमाल करेले जवन समाज में जानल चलेला, ताकि बस दू पंक्ति में ही असर गहिर बन पावे। एह से शे‘र भाषा के सुंदरता के साथ-साथ पाठक के भाव-भंगिमा पर भी सीधा असर छोड़ेला।

श्रेणी:उर्दू शायरी
बह्र

**बह्र** (अरबी , ; ; अरबी, फ़ारसी, तुर्की आ उर्दू शायरी में *[[मीटर (कबितई)|मीटर]]* भा छंद के मतलब में इस्तेमाल होखे वाला शब्द हवे। शा'इरी में बह्र एक तरह के खास पैटर्न हवे, जवन 'अराकान' ('रुक्न' के बहुवचन — छंद के हिस्सन) के जोड़ से बनेला आ पूरा शे'र के “लंबाई” यानी मात्रा-विधान तय करे ला। उर्दू में बह्र आमतौर प तीन किसिम में बाँटल जाले—छोट बह्र, दरमियानी बह्र, आ लंबी बह्र—जवन शेर के कुल लंबाई पर आधारित होला।

ग़ज़ल में चूँकि हर शेर एके बह्र में होखे के चाहीं, एहसे अगर एक शेर (यहाँ तक कि एक लाइन) के बह्र पहचान लिहल गइल त पूरी ग़ज़ल के बह्र मालूम हो जाला। उदाहरण खातिर, मिर्ज़ा ग़ालिब के कई ग़ज़ल में हर शेर के मीटर आ लंबाई एके जइसन रखल मिलेला। यूरोपीय स्कैनशन तरीका में बह्र के पैटर्न एह तरह चिन्ह से लिखल जाला—“x” (लंबा या छोट), “u” (छोट), “-” (लंबा), “u u” (एक लंबा या दू छोट)—ताकि पूरी पंक्ति के लयात्मक ढांचा साफ देख सके:

:x u – – u – u – u u –

:*कोई उम्मीद बर नहीं आती *
:*कोई सूरत नज़र नहीं आती *

:*आगे आती थी हाले-दिल पे हँसी *
:*अब किसी बात पर नहीं आती *

:*जानता हूँ सवाब-ए-ता'अत-ओ-ज़ोह्द *
:*पर तबीयत इधर नहीं आती  *

:*है कुछ ऐसी ही बात जो चुप हूँ *
:*वर्ना क्या बात कर नहीं आती *

:*काबा किस मुँह से जाओगे 'ग़ालिब' *
:*शर्म तुम<sup>अ</sup>को मगर नहीं आती*
उपर लिखल ग़ज़ल मिर्ज़ा ग़ालिब के बा, आ ई बह्र: *ख़फ़ीफ़ मुसद्दस मख़बून महज़ूफ़ मक़्तू* (मीटर G8) में लिखल गइल बा। ई दसभर अक्षर वाली बह्र हवे, एहसे उर्दू शायरी के मान से ई छोटी बह्र गिनल जाले। फ़ारसी छंद–विधान नियर, उर्दू में भी “overlong syllable” के नियम लागू होला — जइसे उम्मीद, बात (लंबा स्वर + व्यंजन) या शर्म (छोटा स्वर + दू व्यंजन), एह सबके एक लंबा + एक छोट मात्रा गिनल जाले। बाकिर उर्दू छंद में एक अहम फर्क बा: फ़ारसी के उलट, उर्दू में शब्द के आखिरी लंबा स्वर जरूरत पड़ला पर छोट मान लिहल जाला, ताकि बह्र पूरा बैठ सके — जइसे ऊपर आखिरी शेर में काबा शब्द में भइल बा (एकर उच्चारण काबॆ नियन होला, मने कि लघु स्वर ऎ)।

## संदर्भ

श्रेणी:उर्दू शायरी
ओ कैप्टन! माइ कैप्टन!

**“ओ कैप्टन! माइ कैप्टन!”** वाल्ट व्हिटमैन के 1865 में लिखल अंग्रेजी कबिता ह। ई कबिता एगो विस्तारित रूपक (एक्सटेंडेड मेटाफर) पर आधारित कबिता हवे, जवन अमेरिका के राष्ट्रपति अब्राहम लिंकन के मउअत पर लिखल गइल रहे। प्रकाशित होखते ई कविता बहुते सराहल गइल, आ ई व्हिटमैन के पहिली कविता रहे जवन कवनों संकलन में शामिल भइल। उनकरे जियते ई कविता सबसे परसिद्ध कबिता मानल जाये लागल रहे। एह कविता के अलावा व्हिटमैन लिंकन के मउअत प कुल चार गो कबिता लिखले रहलें - “When Lilacs Last in the Dooryard Bloom’d”, “Hush’d Be the Camps To-Day”, आ “This Dust Was Once the Man” — आ “O Captain! My Captain!” इनहन सभ में सबसे प्रसिद्ध हवे।

अमेरिकी सिविल वार के दौर में व्हिटमैन वाशिंगटन डी.सी. में आ के बसलें। उ सरकारी दफ्तर में काम करत रहलें आ फुरसा मिलला पर अस्पतालन में घायल सैनिकन के सेवा कइल करें। लिंकन से ऊ कबहियों ना मिलल रहलें, बाकिर उनुके अपना भीतर लिंकन से एगो अपनापन महसूस होत रहे, एही के चलते लिंकन के हत्या से ऊ बहुते गहिरा तरीका से दुखी भइलें। “माय कैप्टन” सबसे पहिले 4 नवंबर 1865 के *दि सैटरडे प्रेस* में छपल, आ ओही साल *ड्रम-टैप्स* के अगिला भाग में भी शामिल भइल। बाद में ऊ ई कविता के आपन संकलन *लीव्स ऑफ ग्रास* में रखलें आ लिंकन के निधन पर दिहल गइल कई गो व्याख्यानन में ए कविता के खुद पढ़ के सुनावलें।

शैली के नजरिया से ई कविता व्हिटमैन के बाकी लिखाई से एकदम अलग देखलाई पड़े ला, काहें से कि एहमें तुकबंदी, गीत-जइसन लय आ “राष्ट्र रूपी जहाज” वाला सीधा रूपक मिलेला। ईहे सहजपना शायद एह कविता के सुरुआती लोकप्रियता के बड़ा कारण बनल। ओही समय कई लोग एकरा के अमेरिकी काव्य परंपरा के सबसे उम्दा रचना मान लिहलें। बाद में, बीसवीं सदी के बीच पहुँचत-पहुँचत, कुछ विद्वान एकरा के साधारण आ कम मौलिक कहे लगलें, बाकिर आम पाठकन में एकर लोकप्रियता कायम रहल। अब जब कविता में कहीं लिंकन के नाँव सीधा लेवल नइखे गइल, एहसे बाद में कई दुसरे राष्ट्र प्रमुखन के निधन पर भी ई कविता कोट कइल गइल। ई कविता सबसे प्रसिद्ध रूप से फिलिम *डेड पोएट्स सोसाइटी* में देखावल गइल, आ आज तक एकरा के अक्सर ओही फिलिम के अभिनेता रॉबिन विलियम्स से जोड़ के इयाद कइल जाला।

## संदर्भ

श्रेणी:अंग्रेजी-भाषा के कबिता
वाल्ट ह्विटमैन

**वॉल्टर व्हिटमैन जूनियर** (31 मई 1819 — 26 मार्च 1892) अमेरिका के कबी, निबंधकार आ पत्रकार रहलें; उनकर लिखल दू गो उपन्यासो बाड़ें। ऊ अमेरिकी आ विश्व साहित्य के सबसे प्रभावशाली कवियन में गिनल जालें। व्हिटमैन आपन लिखाई में ट्रांससेंडेंटलिज़्म आ रियलिज़्म दूनो के मेल बइठवलें, आ एही कारण से उ “फ्री वर्स के जनक” कहल जालें। उनकर 1855 में प्रकाशित भइल कविता-संग्रह *[[लीव्ज ऑफ ग्रास]]* खुल्ला तरीका से देह-भावना के जिकिर करे के चलते अपना समय में विवादास्पद मानल गइल।

व्हिटमैन के जनम लांग आइलैंड के हंटिंगटन में भइल आ बचपन से लेके करियर के बड़का हिस्सा ऊ ब्रुकलिन में बितवलें। 11 बरिस के उमिर में ऊ औपचारिक पढ़ाई छोड़ के काम करे लगलें। पत्रकार, शिक्षक आ सरकारी क्लर्क के रूप में काम कइलें। उनकर प्रमुख कविता-पुस्तक *लीव्स ऑफ ग्रास* पहिलका बार 1855 में उनकर खुद के पइसा से छपल आ धीरे-धीरे प्रसिद्ध हो गइल। ई रचना आम आदमी तक पहुँचे वाला “अमेरिकी महाकाव्य” बनावे के कोशिश रहे। मौत तक व्हिटमैन लगातार एह किताब में जोड़-घटाव करत रहलें।

अमेरिकी सिविल वार के दौरान व्हिटमैन वाशिंगटन डी.सी. गइलें, आ उहवाँ अस्पतालन में घायल सिपाही सभ के सेवा कइल करें। उनकर कविता में अक्सर बिछोह आ उपचार (हीलिंग) दूनो भाव एक साथ मिलेला। ऊ राष्ट्रपति अब्राहम लिंकन के बहुत मानें, आ लिंकन के हत्या पर कई कविता लिखलें — जइसे “ओ कैप्टन! माय कैप्टन!” आ “व्हेन लिसास लास्ट इन द डोरयार्ड ब्लूम्ड” — आ बाद में लिंकन पर व्याख्यान भी दिहलें। अपना जिनगी के के आखिरी समय स्ट्रोक पड़ला के बाद व्हिटमैन कैमन, न्यू जर्सी में आ बसलें, जहंवा तबियत अउरी बिगड़त गइल। 72 बरिस के उमिर में उनकर निधन भइल, आ उनकर अंतिम यात्रा सार्वजनिक रूप से भइल।

व्हिटमैन के प्रभाव आजो कविता पर गहिरा बा। कला-इतिहासकार मैरी बेरेंसन लिखेली: “अमेरिका के सचमुच समझल मुश्किल बा अगर रउआ व्हिटमैन आ लीव्स ऑफ ग्रास ना पढ़नी।” आधुनिकतावादी कवि एजरा पाउंड उनकरा के “अमेरिका के कवि… वही अमेरिका हउवे” कहले। पॉयट्री फाउंडेशन के हिसाब से व्हिटमैन “अमेरिका के विश्व-कवि — होमर, वर्जिल, दांते आ शेक्सपियर के बाद वाला उत्तराधिकारी” मानल जालें।

श्रेणी:अमेरिका के कवि
आइ वांडर्ड लोनली एज अ क्लाउड

**“आइ वांडर्ड लोनली ऐज़ अ क्लाउड”** — जेकरा के “डेफ़ोडिल्स” के नाँव से भी जानल जाला — विलियम वर्ड्सवर्थ के अंग्रेजी में रचल एगो लिरिक कविता बा, आ उनकर सबसे परसिद्ध रचनन में गिनल जाला। ए कविता के प्रेरणा 15 अप्रैल 1802 के तब मिलल, जब ऊ आपन छोट बहिन डूर्थी वर्डस्वर्थ के संघे इंग्लैंड के लेक डिस्ट्रिक्ट में उल्स्वाटर किनारा पर टहलत समय डेफ़ोडिल (एक किसिम के घास जेह में पियर छोट-छोट फूल फुलालें) के “लमहर पट्टी” देखलें। 24 लाइन के लिरिक रूप में ई कविता 1804 में लिखाइल आ पहिलका बेर1807 में *पोएम्स, इन टू वोल्यूम्स* में छपल; बाद में 1815 में एकर संशोधित संस्करण निकसल। 1995 में बीबीसी रेडियो 4 के “बुकवॉर्म” कार्यक्रम द्वारा करावल एक सर्वे में ई कविता यूके के सबसे प्रिय कवितन में पाँचवाँ स्थान पवलस। आज ई इंग्लिश रोमांटिक कविता के क्लासिक मानल जाला, हालाँकि Poems, in Two Volumes प्रकाशन के समय वर्ड्सवर्थ के समकालीन लोग ई संग्रह के ज़्यादा अच्छा समीक्षा ना दिहलें।

## संदर्भ

श्रेणी:अंग्रेजी-भाषा के कबिता
बहुजन

**बहुजन** पाली भाषा के शब्द हवे, जे बौद्ध ग्रंथन में बेर-बेर मिलेला। एकर सटीक मतलब “बहुत लोग” भा “जनसंख्या के बहुमत वाला हिस्सा” जइसन होला।
आजकल ई शब्द ओह पूरा समूह खातिर बोलल जाला जे में अनुसूचित जाति, अनुसूचित जनजाति, अन्य पिछड़ा वर्ग (ओबीसी), मुस्लिम आ दुसरका अल्पसंख्यक समाज सामिल बा; जे सबके जोड़ दिहल जाय त ई लोग भारत में जनसंख्या के बहुमत बन जाला। “बहुजन” शब्द गौतम बुद्ध के कहल प्रसिद्ध बचन “बहुजना सुखाय, बहुजना हिताय” में मिलेला, जवना के मतलब हवे — “बहुत लोगन के सुख खातिर, बहुत लोगन के भला खातिर”।

आजादी के बाद के जमाना में बहुजन शब्द भारत के राजनीतिक हलका में इस्तेमाल होखे लागल, आ एकर आधुनिक मतलब ओह समाजिक आंदोलनन से तय भइल जे जाति-विरोधी राह पर चलत रहल, आ जवना पर बी. आर. आंबेडकर आ ज्योतिराव फूले के काम के गहिरा असर रहे। ई विचारधारा कई बेर दलित बौद्ध धर्म से जुड़ल रूप में देखल जाला। एह तरह के आंदोलनन के सोच के अंग्रेजी में कई बेर *बहुजनिज़्म* कहल जाला। एकरा के ओह लोग मेजोरिटी वाला दर्शन मानेला, जे पीछे छूटल जाति-समुदाय, धार्मिक अल्पसंख्यक आ दुसरका पीड़ित समूह खातिर बराबरी माँगेले, आ अगड़ा जातियन के वर्चस्व के खिलाफ खड़ा होखे के बात करे ला। एही से जुड़ल एगो अउर शब्द *बहुजनाइजेशन* कहल जाला—जेकर मतलब होला कि अलग-अलग जाति आ समुदाय के छोट-छोट आंदोलन, जे आपन-आपन हित खातिर लड़त रहे, धीरे-धीरे एकजुट होके बड़ जथ्था बना के समाज में पूरा तरह बदलाव ले आवे के कोशिश करे।

बहुजन शब्द राजनीतिक दलन के नाँव में खूब मिलेला, खासकर ओह दलन में जे आपन पूरा राजनीतिक कार्यक्रम एह विचारधारा पर आधार बनवले बाड़ें, आ बहुजन के दायरा में आवत समूहन खातिर आवाज उठावेलन। अइसन दल में भारत के बहुजन समाज पार्टी, वंचित बहुजन आघाड़ी, बहुजन मुक्ति पार्टी, भारिपा बहुजन महासंघ आ नेपाल के बहुजन शक्ति पार्टी शामिल बाड़ें।

## संदर्भ
साइबर सिक्योरिटी

**साइबर सिक्योरिटी** () चाहे **साइबरसिक्योरिटी** () अइसन तरीका सभ के इस्तेमाल ह जे कंप्यूटर सिस्टम, नेटवर्क आ डेटा के डिजिटल हमला भा साइबर हमला से बचावेला। ई पूरा सोच सी-आई-ए ट्रायड (सीआइए के सुझावल तीन बिंदु) पर टिकल बा: *काॅन्फिडेन्शियलिटी* — जानकारी पर पहुँच सिर्फ ओही लोग खातिर होखे, जेकरा के इजाजत बा; *इंटीग्रिटी* — डेटा सही-सलामत रहे, आ बिना वजह बदले ना; आ *अवेलेबिलिटी* — सिस्टम ओह बखत उपलब्ध रहे, जब जरूरत होखे।

असल में साइबर सुरक्षा खातिर कई हिस्सा पर परत-दर-परत डिफेन्स के गहिराई वाला तरीका अपनावल जरूरी होला:

;नेटवर्क सिक्योरिटी: फायरवॉल, वी-पी-एन, आ इंट्रूज़न डिटेक्शन सिस्टम (आई-डी-एस) जइसन तरीका से भीतरी नेटवर्क के बाहर वाला घुसपैठिया से बचाव कइलल।
;क्लाउड सिक्योरिटी: ओह डेटा आ एप्लिकेशन के सुरक्षित राखल, जे ए.डब्ल्यू.एस., एज़्योर, आ गूगल क्लाउड जइसन प्लेटफ़ॉर्म पर चलत होखे।
;एंडपॉइंट सिक्योरिटी (कंप्यूटर सिक्योरिटी): लैपटॉप, स्मार्टफोन, आ आई-ओ-टी डिवाइस वगैरह जइसन नेटवर्क में घुसत जगह के एंटीवायरस आ ई-डी-आर (एंडपॉइंट डिटेक्शन एंड रिस्पॉन्स) से सुरक्षित रखल।
;एप्लिकेशन सिक्योरिटी: सुरक्षित कोडिंग तरीका आ वेब एप्लिकेशन फायरवॉल (डब्ल्यू-ए-एफ) के इस्तेमाल से सॉफ्टवेयर में खतरा घुसे से रोकल।
;आइडेंटिटी आ एक्सेस मैनेजमेंट (आई-ए-एम): कवन चीज पर कवन आदमी पहुँच पाई, एहके नियंत्रण मल्टी-फैक्टर ऑथेन्टिकेशन (एम-एफ-ए) आ लीस्ट प्रिविलेज के सिद्धांत से कइल जाला।

## इहो देखल जाय
* साइबर हमला

श्रेणी:इंटरनेट
श्रेणी:इंटरनेट टर्मावली
श्रेणी:कंप्यूटर सिक्योरिटी
श्रेणी:कंप्यूटर टर्मावली
रीमिक्स कल्चर

**रीमिक्स कल्चर** (), जेकरा के बहुधा **रीड–राइट कल्चर** कहल जाला, अइसन संस्कृति ह, जहाँ पुरान सामग्री में जोड़–घटाव, ओकरा के फेरु से दोबारा बनावल, चाहे ओह में फेरबदल आ मिलावट के इजाजत होखे ला आ अइसन काम के बढ़ावा दिहल जाला। एह तरह के संस्कृति में पहिले के रचनाकार लोगन के काम (रचना) के सुधारल, बदलल, जोड़-घटाव, या दोबरा मिक्स करे के आजादी होखे ला। मानवी सभ्यता में कलाकार लोग हमेशा से अलग-अलग चीज के जोड़-जोड़ के नयका काम बनावत आइल बा, बाकिर पिछला कुछ दशक में कॉपिराइट के कड़ुआ नियम एकर ऊपर रोक जइसन असर डाल देले रहलें, आ कई लोग कानूनी डर से अइसन काम करे से कतरावे लागल। एही के जवाब में हार्वर्ड यूनिवर्सिटी के क़ानून के प्रोफ़ेसर लॉरेंस लेसिंग 2000 के बाद से ए सोच के डिजिटल दुनिया में ले आवे पर काम करे सुरू कइलन। प्रोफ़ेसर लेसिंग के अइसन मान्यता ह की रीमिक्स मानवी रचनात्मकता खातिर जरूरी बाटे। लेसिंग 2001 में क्रिएटिव कॉमन्स शुरू कइलन, जे अलग-अलग तरह के लाइसेंस जारी कइलस, जवन के मकसद रीमिक्स कल्चर के बढ़ावा देहल रहे। काहेकि सामान्य कॉपिराइट नियम रचनात्मक सामग्री के फेर-बदल या इस्तेमाल करे में कानूनी बाधा खड़ी करेला। संस्कृति से जुड़ल सामग्री में रीमिक्स कल्चर के सोच, पहिले से चलत फ्री आ ओपन-सोर्स सॉफ्टवेयर वाला आंदोलन से जुड़ल आ ओसे प्रेरित बा—जे सॉफ्टवेयर के दोबरा बनावे, बदले, आ दुबारा इस्तेमाल करे आ रीमिक्स करे के बढ़ावा देला।

## संदर्भ
कंप्यूटर सिक्योरिटी

**कंप्यूटर सिक्योरिटी** (जवना के **[[साइबर सिक्योरिटी]]**, **डिजिटल सिक्योरिटी**, चाहे **इन्फॉर्मेशन टेक्नोलॉजी सिक्योरिटी** कहल जाला) इन्फॉर्मेशन सिक्योरिटी के एगो उप-क्षेत्र हवे। ई कंप्यूटर के सॉफ्टवेयर, सिस्टम आ नेटवर्क के आ ओकरा ऊपर पड़ सके वाला खतरा से बचावे पर धियान देला—अइसन खतरा जे बिना इजाजत जानकारी बाहर करे, चोरी करवा दे, हार्डवेयर-सॉफ्टवेयर या डेटा के नोकसान पहुँचा दे, चाहे ओह सिस्टम के सर्विस में रुकावट पैदा क दे आ सिस्टम के गलत दिशा में चले लागे के कारण बन सके।

कंप्यूटर सिक्योरिटी के जरूरत लगातार बढ़त जा रहल बा, काहें कि आदमी अब कंप्यूटर सिस्टम, इंटरनेट आ बदलत वायरलेस नेटवर्क मानक पर पहिले के तुलना में बहुत जादे निर्भर हो गइल बा। स्मार्ट डिवाइस बढ़ला से—जैसे स्मार्टफोन, टीवी आ इंटरनेट ऑफ थिंग्स (आई-ओ-टी) के अलग-अलग हिस्सा—ई निर्भरता अउरियो बढ़ गइल बा।डिजिटल ढांचा अब रोजमर्रा के जिंदगी में बहुत गहिराई तक ले रच-बस गइल बा, एही से साइबर सिक्योरिटी अब बहुते जरूरी विषय बन गइल बा। आज के समय के जटिल इंफॉर्मेशन सिस्टम आ समाज के चलावे वाला सेवा, ओह सर्विस सभ में मौजूद कमजोरी, नया-नया किसिम के खतरा खड़ा क रहल बाड़ी स। बिजली व्यवस्था से ले के चुनावी प्रक्रिया, आ फाइनेंस वगैरह जइसन जरूरी सर्विस आज के समय में डिजिटल आ नेटवर्क आधारित हो गइल बाड़ें आ एही कारन इनहन के चलावे वाला सिस्टम, सुरक्षा टूटे पर सबसे जादे असर झेले वाला बन चुकल बाटे।

कंप्यूटर सिक्योरिटी में भले डिजिटल तरीका—जैसे इलेक्ट्रॉनिक पासवर्ड या एन्क्रिप्शन—बहुत इस्तेमाल होखेला, बाकिर फिजिकल सिक्योरिटी—जैसे धातु के ताला लगावल—तक जरूरी बा, ताकि सिस्टम के संघे होखे वाला कौनहूँ किसिम के बिना इजाजत छेड़छाड़ से रोकल जा सके।

## इहो देखल जाय
* साइबर सिक्योरिटी

## संदर्भ

श्रेणी:कंप्यूटर

श्रेणी:कंप्यूटर बिज्ञान